Kaitasaaret

|  |  |
| --- | --- |
| Sijainti | 
AsikkalaPäijät-HämeSuomi |
| Saariryhmä | 
Huhtasaarien saariryhmä |
| Vesialue | 
Päijänne |
| Korkein kohta | 
87,5 m  |
| Pinta-ala | 
5,3 ha  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Kaitasaaret**  on Päijänteen saariryhmä Päijät-Hämeessä Asikkalassa.

Maantietoa
----------

Näitä kapeita saaria on kaksi ja ne sijaitsevat pohjois-etelä-suuntaisesti pitkittäin ja peräkkäin. Saaret sijaitsevat Huhtasaarien saariryhmässä ollen sen läntisimmät saaret. Saariryhmä sijaitsee Asikkalanselän keskellä Vedentaustan ja Salonsaaren välisessä salmimaisessa järvenosassa. Niiden eteläpuolella ja 700 metrin päässä sijaitsee Kotasaari ja niiden itäpuolella 500 metrin päässä Ylimmäinen Huhtasaari. Kummatkin saaret ovat 500 metriä pitkiä, mutta pohjoisempi saari on 100 metriä leveä ja toinen 120 metriä leveä. Pohjoissaaren pinta-ala on noin 2,2 hehtaaria ja eteläsaari 3,1 hehtaaria, eli niiden yhteispinta-ala on noin 5,3 hehtaaria. Saarien muoto on kuin suipolla puunlehdellä ja niillä kummallakin on nieminä kaksi terävää kärkeä. Saaret ovatkin vedenalaisen harjujakson korkeampia kohtia, jotka pilkistävät vedestä. Saarien välisessä 30 metriä leveässä salmessa on hyvin matalaa, sillä pohja erottuu ilmakuvissa. Samaan harjujaksoon luetaan kuuluvaksi myös Kotasaari. Pohjoissaaren pohjoiskärjessä sijaitsee kummeli ja saarella on kahdeksan vapaa-ajan asuntoa, kun taas eteläsaarella on niitä vain yksi. Eteläsaari on pohjoissaarta viisi metriä korkeampi ja se kohoaa noin 9 metrin korkeuteen Päijänteestä. Saaren länsipuolella kulkee lähes pohjois-etelä-suuntainen veneväylä.

Historiaa
---------

Vuoden 1855–1856 Kalmbergin kartastossa ja Heinolan seudun taloudellisissa kartoissa vuosilta 1920 ja 1942 saaret mainitaan nimeltä, mutta niissä ei ole merkittynä rakennuksia, niittyjä tai peltomaata.

Vuoden 1965 peruskartassa oli pohjoisessa saaressa jo kuusi mökkiä sekä kummeli ja seuraavassa vuoden 1980 kartassa kahdeksan mökkiä. Eteläisessä saare ainoa mökki on rakennettu ennen vuotta 1980.

Huomautukset
------------

1. 1 2  Saaren pinta-ala on mitattu Karttapaikan verkkopalvelussa pinta-ala-työkalulla.

Lähteet
-------

1. 1 2 3 4  Kaitasaaret, Asikkala (sijainti maastokartalla) *Karttapaikka*. Helsinki:  Maanmittauslaitos. Viitattu 4.11.2019.
2. ↑  Paikkatieto: Kaitasaaret, *paikkatietoalusta.fi*, viitattu 4.11.2019
3. 1 2  *Peruskartta* 1:20 000. 3112 03 Pulkkilanharju.  Helsinki: Maanmittauslaitos, 1980.  Kartta *Vanhat painetut kartat* -palvelussa (JPG) (viitattu 31.10.2019)
4. 1 2  Kaitasaaret, Asikkala (sijainti ilmavalokuvassa) *Karttapaikka*. Helsinki:  Maanmittauslaitos. Viitattu 4.11.2019.
5. ↑  Asikkala: Geologiset tunnuspiirteet, viitattu 5.11.2019
6. ↑  Kaitasaaret, Asikkala (sijainti varjokartalla) *Karttapaikka*. Helsinki:  Maanmittauslaitos. Viitattu 4.11.2019.
7. ↑  Kalmbergin kartasto: *Sotilaskartta* 1:100 000. Keisarillisen Venäjä, 1855–1856.  Kartta (fc20050743.jpg) *Heikki Rantatuvan karttapalvelussa* (JPG) (viitattu 29.10.2019) suomi
8. ↑  Maanmittaushallitus: Heinolan seudun taloudellinen kartta (1:100 000), 1920, Timo Meriluodon karttakokoelma, viitattu 29.10.2019
9. ↑  Maanmittaushallitus: Heinolan seudun taloudellinen kartta (1:100 000), 1942, Timo Meriluodon karttakokoelma, viitattu 29.10.2019
10. ↑  *Peruskartta* 1:20 000. 3112 03 Pulkkilanharju.  Helsinki: Maanmittauslaitos, 1965.  Kartta *Vanhat painetut kartat* -palvelussa (JPG) (viitattu 31.10.2019)
11. ↑  *Peruskartta* 1:20 000. 3112 03 Pulkkilanharju.  Helsinki: Maanmittauslaitos, 1990.  Kartta *Vanhat painetut kartat* -palvelussa (JPG) (viitattu 31.10.2019)
12. ↑  *Peruskartta* 1:20 000. 3112 03 Pulkkilanharju.  Helsinki: Maanmittauslaitos, 1994.  Kartta *Vanhat painetut kartat* -palvelussa (JPG) (viitattu 31.10.2019)